OSNOVNA ŠKOLA „ANTUN GUSTAV MATOŠ “ VINKOVCI

OHRIDSKA 21, VINKOVCI

KLASA: 003-01/15-01/63

URBROJ:2188-18-03-15-3

Vinkovci, 11.12.2015.

Na temelju članka 127. Zakona o odgoju i obrazovanju u osnovnoj i srednjoj školi (NN, 87/08., 86/09., 92/10., 105/10., 90/11., 16/12., 86/12., 126/12., 94/13.), članaka 38. do 42. Zakona o ustanovama (NN, 76/93., 29/97., 47/99., 35/08.) te članaka 67. i 68. Statuta Osnovne škole ˝Antun Gustav Matoš˝ Vinkovci na sjednici održanoj 11.12.2015. Školski odbor Osnovne škole ˝Antun Gustav Matoš˝ Vinkovci uz prethodnu suglasnost Ministarstva znanosti, obrazovanja i sporta donio je

**ODLUKU O IMENOVANJU RAVNATELJA ŠKOLE**

Dario Dragun, prof. biologije i kemije, imenuje se ravnateljem Osnovne škole ˝Antun Gustav Matoš˝ Vinkovci na vrijeme od pet godina s danom preuzimanja dužnosti 1. siječnja 2016. godine.

**Obrazloženje**

Školski odbor Osnovne škole ˝Antun Gustav Matoš˝ Vinkovci raspisao je natječaj za imenovanje ravnatelja/ice škole. Natječaj je objavljen 26.10.2015. u Glasu Slavonije te web stranici i oglasnoj ploči škole.

U skladu sa člankom 127. stavkom 8. Zakona o odgoju i obrazovanju u osnovnoj i srednjoj školi, održane su sjednice Učiteljskog vijeća, Vijeća roditelja i skupa radnika škole, a nakon provedenog tajnog glasovanja navedena tijela dostavila su Školskom odboru pisanje zaključke o stajalištima tih tijela u postupku izbora i imenovanja ravnatelja škole. Članovi Školskog odbora javnim glasovanjem, u skladu sa stavkom 9. članka 127. Zakona o odgoju i obrazovanju u osnovnoj i srednjoj školi za ravnatelja škole izabrali su g. Darija Draguna, prof. biologije i kemije. Sukladno čl. 127. stavcima 4. i 5. ministru Ministarstva znanosti, obrazovanja i sporta dostavljena je dokumentacija o izboru ravnatelja radi dobivanja prethodne suglasnosti prije imenovanja (dokumentacija je dostavljena 20.11.2015.). Prethodna suglasnost ministra MZOS-a nije uskraćena u roku od 15 dana od dana dostave te se sukladno članku 127. stavak 5. Zakona o odgoju i obrazovanju u osnovnoj i srednjoj školi smatra da je suglasnost dana.

Glede navedenog Školski odbor Osnovne škole ˝Antun Gustav Matoš˝ Vinkovci odlučio je kao u izreci ove odluke.

**Pouka o pravnom lijeku**: Svaki prijavljeni kandidat na ovaj natječaj ima pravo pregledati natječajnu dokumentaciju i u roku od 15 dana od primitka ove Odluke o izboru i imenovanju ravnatelja zatražiti sudsku zaštitu pri Općinskom sudu mjesno nadležnom prema sjedištu Osnovne škole ˝Antun Gustav Matoš˝ Vinkovci.

Predsjednica Školskog odbora:

Sanja Tomičić